เรื่องร้องเรียน (ถนน,สะพาน,ร้องเรียน,ท่อระบายน้ำ,น้ำท่วม) วันที่ 2023-09-27 08:23:55 — แขวงบางจาก เขตพระโขนง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660039287 

ขอความช่วยเหลือปรับปรุงท่อระบายน้ำ บริเวณ ซอยสุขุมวิท 62 เขตพระโขนง กรุงเทพมหานคร จุดสังเกต ให้เดินทางเข้าไปภายในซอยสุขุมวิท 62 เป็นระยะทางประมาณ 800 เมตร จะพบกับท่อระบายน้ำอยู่ทางซ้ายมือ ฝั่งตรงข้ามบริษัทอาฟเตอร์นูน บริเวณสะพานลอยคนข้ามระหว่างซอยสุขุมวิท 62 กับซอยสุขุมวิท 56 ก่อนถึงโรงเรียนพระโขนงพิทยาลัย เนื่องจากก่อนหน้านี้ทางหน่วยงานมีการลาดยางแอสฟัลท์เพื่อปรับปรุงถนน โดยลาดยางทับฝาท่อระบายน้ำ ส่งผลให้ปิดรูท่อระบายน้ำ และหลังจากนั้นมีการลาดยางแอสฟัลท์ทับท่อระบายน้ำอีก 3 ครั้ง เพราะท่อระบายน้ำชำรุด แต่ทางเจ้าหน้าที่ก็ไม่ได้มีการเจาะรูท่อระบายน้ำเช่นเดิม ส่งผลให้เมื่อฝนตกน้ำจะท่วมบริเวณดังกล่าว ซึ่งผู้ร้องประสงค์ให้ทางหน่วยงานที่เกี่ยวข้องมีการเจาะรูท่อระบายน้ำ ให้น้ำสามารถไหลลงท่อได้เช่นเดิม โดยในปี 2562 ได้มีการแจ้งเรื่องกับเจ้าหน้าที่สำนักงานเขตพระโขนง ซึ่งเป็นทีมงามของผู้ว่าราชการกรุงเทพฯ และได้มีการแจ้งเรื่องไปยังศูนย์รับแจ้งทุกข์กรุงเทพมหานคร หมายเลขสายด่วน 1555 แต่ก็ยังไม่ได้รับการแก้ไขปัญหา ประกอบกับผู้ร้องได้ยินเจ้าหน้าที่ของกรุงเทพมหานคร ที่ลงพื้นที่ปรับปรุงถนนพูดว่าไม่มีเวลาซ่อมท่อระบายน้ำ ผู้ร้องได้ติดต่อไปยังศูนย์รับแจ้งทุกข์กรุงเทพมหานคร หมายเลขสายด่วน 1555 อีกครั้ง แต่จนถึงวันที่ 14 กุมภาพันธ์ 2565 ก็ยังไม่มีเจ้าหน้าที่เข้าไปดำเนินการเช่นเดิม  เบื้องต้นผู้ร้องทราบรายงานผลการพิจารณาจากกรุงเทพมหานคร ตามเลขที่รับแจ้ง 20299/65 กรุงเทพมหานคร โดยสำนักงานเขตพระโขนง ฝ่ายโยธา ได้ทำความเข้าใจกับบุคคลที่นำแอสฟัลท์ปิดฝาท่อระบายน้ำแล้วจากการตรวจสอบฝาท่อระบายน้ำอยู่ในการดูแลของสำนักการระบายน้ำดูแล ได้ประสานงานไปยังสำนักการระบายน้ำเรียบร้อยแล้ว แต่ผู้ร้องแจ้งว่าปัจจุบันวันที่ 30 สิงหาคม 2565 ยังไม่มีเจ้าหน้าที่ลงพื้นที่ดำเนินการแก้ไขปัญหาเกี่ยวกับการปิดท่อระบายน้ำดังกล่าวแต่อย่างใด เมื่อฝนตกในพื้นที่ทำให้ผู้ร้องประสบปัญหาน้ำท่วมขังอยู่เช่นเดิม จึงประสงค์ให้ทางหน่วยงานที่เกี่ยวข้องเร่งดำเนินการแก้ไขปัญหาดังกล่าว เบื้องต้นผู้ร้องได้รับทราบรายงานผลการปฏิบัติงานจากกรุงเทพมหานคร   ครั้งที่ 1 ตามเลขที่รับแจ้ง 116718/65  โดยกรุงเทพมหานครแจ้งว่าตามที่ได้รับหนังสือร้องเรียนศูนย์ กทม. ๑๕๕๕ เลขรับที่ ๑๑๖๗๑๘/๖๕ ลงวันที่ ๓๑ สิงหาคม ๒๕๖๕ ฝ่ายโยธาตรวจสอบแล้วพบว่าฝาท่อลาดยางทับฝาท่อระบายน้ำส่งผลให้ปิดรูระบายน้ำโดยได้ประสานงานจัดเจ้าหน้าที่ระบายน้ำแก้ไขต่อไป จึงเรียนมาเพื่อโปรดทราบ  แต่ผู้ร้องแจ้งว่า ปัจจุบัน(วันที่ 26 กันยายน 2566 ) ผู้ร้องแจ้งว่าตั้งแต่เมื่อต้นปี 2566 (ไม่สามารถจำเดือนที่แน่ชัดได้) ที่พรรคก้าวไกล และ ฝ่ายโยธาของสำนักงานเขตพระโขนง เข้ามาตรวจสอบและรับปากว่าจะแก้ไขให้นั้นยังไม่เคยเห็นว่าหน่วยงานจะเข้ามา  ยังคงประสบปัญหาเช่นเดิม  และยิ่งช่วงนี้เป็นช่วงฤดูฝน เมื่อฝนตกน้ำจะไม่ไหลลงท่อ แต่จะไหลเข้าบ้านของผู้ร้องทันที คือบ้านเลขที่ 151/1 ส่งผลให้ข้าวของเสียหาย และเกรงว่าจะถูกไฟฟ้าดูดเป็นอย่างมากจนไม่กล้าลุกออกจากเตียง จึงประสงค์ให้ทางหน่วยงานที่เกี่ยวข้องเร่งดำเนินการแก้ไขปัญหาดังกล่าว 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata